Държавен вестник, бр. 14, 2024 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  14
ОФИЦИАЛЕН РАЗДЕЛ
ПРЕЗИДЕНТ  
НА РЕПУБЛИКАТА
УКАЗ № 27
На основание чл. 98, т. 1 от Конституцията 
на Република България във връзка с чл. 466 
от Изборния кодекс
П О С Т А Н О В Я В А М :
Насрочвам нов избор за кмет на кметство 
Слана бара, община Видин, област Видин, на 
23 юни 2024 г.
Издаден в София на 8 февруари 2024 г.
Президент на Републиката: 
Румен Радев
Подпечатан с държавния печат.
Министър на правосъдието: 
Атанас Славов
1336
УКАЗ № 28
На основание чл. 101, ал. 1 от Конститу-
цията на Република България
П О С ТА Н О В Я В А М :
Връщам за ново обсъждане в Народното 
събрание Закона за изменение и допълнение 
на Наказателно-процесуалния кодекс, приет от 
49-ото Народно събрание на 1 февруари 2024 г.
Издаден в София на 12 февруари 2024 г.
Президент на Републиката: 
Румен Радев
Подпечатан с държавния печат.
Министър на правосъдието: 
Атанас Славов
МОТИВИ
за връщане за ново обсъждане в Народното 
събрание на Закона за изменение и допълнение 
на Наказателно-процесуалния кодекс, приет 
от 49-ото Народно събрание на 1.02.2024 г. 
Уважаеми народни представители,
Приветствам усилията на законодателя 
за транспонирането на Директива 2012/13/
ЕС на Европейския парламент и на Съвета 
от 22 май 2012 г. относно правото на ин-
формация в наказателното производство. 
Споделям необходимостта от промените, 
които водят до подобряване на системата 
от процесуални права, каквато е и целта на 
Директивата. Това обаче не може да става 
повод за отстъпление от вече установени 
гаранции за справедлив съдебен процес, а 
още по-малко за целенасочено пренебрегва-
не на върховенството на Конституцията и 
непосредственото є действие.
1. По § 2 от Закона за изменение и допъл-
нение на Наказателно-процесуалния кодекс 
(ЗИД на НПК)
С § 2 от ЗИД на НПК се създава нова 
алинея 3 в чл. 64 от НПК, регламентиращ 
процедурата по вземане на мярка за неот-
клонение „задържане под стража“ в досъ-
дебното производство. Новата разпоредба 
постановява, че на обвиняемия и неговата 
защита ще се предоставят само „доказа-
телствата, въз основа на които се определя 
мярката за неотклонение задържане под 
стража“. Според процесуалната практика в 
България обаче на този етап обвинението 
представя пред защитата всички налични 
доказателства. В доктрината се изтъква, че 
„както при направено искане от прокурора 
до съда за задържане под стража, така и в 
производството по вземането на тази мярка 
и обжалването на същата, няма пречка обви-
няемият и неговият адвокат да се запознават 
без ограничение с всички приложени доказа-
телствени материали по делото“ (Чинова, М. 
Досъдебното производство по НПК – Теория 
и практика, 2013, с. 280).
Новото обсъждане на § 2 от ЗИД на НПК 
следва да отчете целта на Директива 2012/13/
ЕС да установи „минимални правила по от-
ношение информацията относно правата на 
заподозрените или обвиняемите. С нея не 
се засяга информация, която трябва да бъде 
предоставена относно други процесуални 
права, произтичащи от Хартата, ЕКПЧ, на-
ционалното право и правото на Съюза, както 
се тълкуват от съответните съдилища и три-
бунали“ (Съображение 20 от Преамбюла на 
Директивата). В случая с възпроизвеждането 
на чл. 7, пар. 1 от Директивата, каквото по 
съществото си представлява § 2 от ЗИД на 
НПК, нивото на защита, което българското 
право осигурява, ще бъде ограничено. Това 
противоречи и на чл. 10 от самата Дирек-
тива (запазване на равнището на защита), в 
който е предвидено, че „[н]ищо в настоящата 
директива не се тълкува като ограничение 
или дерогация, от което и да е от правата 
или процесуалните гаранции, които са пре-
доставени съгласно [….] правото на която и 
да е държава-членка, което осигурява по-
високо ниво на защита.“
2. По § 10 от Закона за изменение и допъл-
нение на Наказателно-процесуалния кодекс
Посредством § 10 от ЗИД на НПК са до-
бавени два нови параграфа (§ 31 и § 32) към